अरुण जेटली के अंतिम संस्कार की भीड़ में चोरों ने उठाया फायदा, बाबुल सुप्रियो समेत 11 लोगों के चुराए फोन  
बाबुल सुप्रियो समेत 11 लोगों के फोन हुए चोरी
 पतंजलि प्रवक्ता एस के तिजारावाला ने की शिकायत 
कश्मीरी गेट थाने के पुलिसकर्मियों ने कहा- नहीं मिली शिकायत
राजधानी दिल्ली से एक चौंकाने वाली खबर आई है. यहां बीते शनिवार को निगम बोध घाट पर पूर्व वित्त मंत्री अरुण जेटली के अंतिम संस्कार के दौरान भाजपा सांसद बाबुल सुप्रियो सहित कम से कम 11 व्यक्तियों के फोन चोरी हो गए हैं. यह बात सोमवार को पतंजलि के प्रवक्ता एस के तिजारावाला ने कही. तिजारावाला ने ट्वीट करके शिकायत की है कि रविवार शाम उनका और सुप्रियो सहित 10 अन्य व्यक्तियों का मोबाइल फोन की चोरी हो गया. 
हालांकि पुलिस के एक वरिष्ठ अधिकारी ने कहा कि मामले में एक शिकायत दर्ज कर ली गई है लेकिन कश्मीरी गेट पुलिस थाने के पुलिसकर्मियों ने बताया कि उन्हें अभी तक कोई शिकायत नहीं मिली है.